Amanda Tenfjord

Amanda Klara Georgiadis Tenfjord (født 9. januar 1997 i Ålesund, Norge, oppvokst i Ioánnina i Hellas og i Tennfjord i Haram) er en norsk og gresk sanger, låtskriver og lege. Hun representerte Hellas i Eurovision Song Contest 2022 med låten «Die Together» og fullførte legestudiet noen dager senere.

Artistkarriere 
Tenfjord begynte med pianotimer da hun var fem år gammel, før hun begynte i korps og deretter sangtimer. Tenfjords sang «Run» vant Musikkprisen i 2015 og figurerte i en reklamevideo for Personskadeforbundet LTN i 2014.

I 2016 deltok hun i TV 2s musikkonkurranse The Stream, hvor hun fikk en plassering blant de 30 beste deltakerne.  I 2017 vant Tenfjord Forbildeprisen fra Forbildeprisen  fra Norsk Tipping og Norsk Musikkråd. I 2018 opptrådte hun live under «P3aksjonen». Hun medvirket også i et program på P3 Live i 2019 med låten «Let Me Think».

Tenfjord har turnert med det norske bandet Highasakite. I 2019 spilte hun på musikkfestivalen Trondheim Calling. Tenfjord ble i 2019 tildelt Ungdommens kulturpris i Haram kommune. Tenfjord varmet opp for Madrugada i september 2022 på Panathenaic Stadium i Athen.

Hun ga ut sitt debutalbum, In Hindsight, i oktober 2022. Hun ble nominert til P3 Gull 2022 i klassen årets gjennombrudd og til Spellemannprisen 2022 i klassen årets gjennombrudd for In Hindsight.

Eurovision Song Contest 
I desember 2021 kunngjorde den greske allmennkringkasteren ERT at den hadde valgt Tenfjord til å representere Hellas i Eurovision Song Contest 2022 i Torino i Italia. Sangen, «Die Together» ble offentliggjort og utgitt 10. mars 2022. Hun kvalifiserte seg til finalen, der hun endte på åttendeplass. Tenfjord mottok hederspriser fra både Fylkesmannen i Epirus, Alekos Kaxrimaniog ordfører i Ioannina for sin innsats for Hellas i Eurovision Song Contest 2022.

Privatliv 
Tenfjord bodde sine første tre år i farens hjemby Ioánnina i Hellas, før hun og familien flyttet til Tennfjord i Møre og Romsdal. Hun lærte gresk før norsk. Hun gikk i samme klasse som artisten Sigrid, ved Fagerlia videregående skole.

Tenfjord flyttet i 2015 til Trondheim for å starte medisinstudier ved Norges teknisk-naturvitenskapelige universitet (NTNU). I 2019 annonserte Tenfjord at hun satte de krevende studiene på pause for å fokusere på musikk. Tenfjord tok embetseksamen i medisin i mai 2022.

Diskografi

Album 
 In Hindsight (Propeller Recordings, 2022)

EP-er 
 First Impression (2018)
 Miss the Way You Missed Me (2021)

Singler 
 «Run» (2014)
 «I Need Lions» (2016)
 «Man of Iron» (2017)
 «First Impression» (2018)
 «No Thanks» (2018)
 «Let Me Think» (2018)
 «The Floor Is Lava» (2019)
 «Troubled Water» (2019)
 «Kill the Lonely» (2019)
 «As If» (2020)
 «Pressure» (2020)
 «Then I Fell in Love» (2020)
 «Miss the Way You Missed Me» (2021)

Referanser

Eksterne lenker 
 
 
 

Personer fra Møre og Romsdal
Norske musikere
Deltakere i Eurovision Song Contest 2022
Greske musikere